《送善暹首座》
宋代·释重顯

名之基，实之蒂，
深兮固兮宛相继。古之名也在希声，
今之实也同浮瞖。子州善卷之流也。
尧驱舜驰让无暇。归去来兮归不归，
到头未出冥冥者。吾徒孰谓标奇绝，
动静凭君试甄别。叶零零兮秋暮半凋，
花片片兮春暖齐发。暹禅老，
暹禅老，意曾高，
旷排沽待，忽致讥褒。
天人列请兮屡轻笑，祖佛位卑兮还拟逃。
我恐逃之逃不得，大方无外皆充塞。
茫茫扰扰知何极，八面香风惹衣裓。